gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8136, del 27-09-2017 (2017/8387)

CORRECCIÓ d'errades de la Resolució de 14 de juny de 2017, del conseller d'Educació, Investigació, Cultura i Esport, per la qual s'estableixen, per a l'any 2018, els terminis per a sol·licitar la renovació de l'acreditació dels títols universitaris oficials impartits a la Comunitat Valenciana, programa Reacredita, d'acord amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8136

Data del DOGV
:   27-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8387


Data del document
:   25-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 14 de juny de 2017, del conseller d'Educació, Investigació, Cultura i Esport, per la qual s'estableixen, per a l'any 2018, els terminis per a sol·licitar la renovació de l'acreditació dels títols universitaris oficials impartits a la Comunitat Valenciana, programa Reacredita, d'acord amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials. [2017/8387]  
  
  
  
Advertit error en la resolució esmentada, publicada en el Diari Oficial de la Generalitat Valenciana número 8071, de 27 de juny de 2017, es procedeix a realitzar la corresponent correcció:  
S'adverteix error material en l'apartat cinqué, Terminis, apartat 3, i així:  
  
On diu:  
«Del 8 de gener de 2018 fins al 19 de gener de 2018, per a aquells títols l'acreditació dels quals haja de ser renovada entre l'1 de juny i el 30 de setembre de 2018»;  
  
Ha de dir:  
«Del 8 de gener de 2018 fins al 19 de gener de 2018, per a aquells títols l'acreditació dels quals haja de ser renovada entre l'1 de juliol i el 30 de setembre de 2018».  
  
València, 25 de setembre de 2017. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8194, del 20-12-2017 (2017/11590)

RESOLUCIÓ de 30 de novembre de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a trasplantament de còrnia del Consorci Hospitalari Provincial de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8194

Data del DOGV
:   20-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/11767


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 30 de novembre de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a trasplantament de còrnia del Consorci Hospitalari Provincial de Castelló. [2017/11064]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària per a trasplantament de còrnia del Consorci Hospitalari Provincial de Castelló.  
Segons que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 37/2017, de 10 de març, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 39/2015, d'1 d'octubre, del procediment administratiu comú de les administracions públiques.  
  
València, 30 de novembre de 2017.- La directora general d'Investigació, Innovació, Tecnologia i Qualitat: Ana María Ávila Peñalver.
Diari Oficial de la Generalitat Valenciana


Sumari del DOGV 8150, del 17-10-2017 (2017/8599)

Notificació de la sentència dictada en el judici verbal número 382/2015.
------------------------------------------------------------------------

### Dades del document

Número de DOGV
:   8150

Data del DOGV
:   17-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8599


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 382/2015. [2017/8599]  
De: María Laura Roig Candela.  
Procurador/a: -  
Contra: Cinta Rosa Calvo Rico.  
Procurador/a: -  
En aquest procediment de judici verbal 382/2015, sent-ne el lletrat de l'Administració de justícia Ángel Martínez Lozano, del Jutjat de Primera Instància número 15 de València, en què se segueixen les actuacions a instància de María Laura Roig Candela, contra Cinta Rosa Calvo Rico, s'ha dictat una sentència, que, literalment, és com seguix:  
  
«Sentencia 222/2017  
Jutge que la dicta: Juan Francisco Mejías Gómez.  
Lloc: València.  
Data: 6 de juliol de 2017.  
Part demandant: María Laura Roig Candela.  
Part demandada: Cinta Rosa Calvo Rico (declarada en rebel·lia processal)  
Objecte del judici: reclamació d'una quantitat per import de 1.300 euros.  
Dispositiva  
Estime la demanda formulada per María Laura Roig Candela i condemne Cinta Rosa Calvo Rico a pagar 1.300 euros i l'interés fixat en el fonament de dret segon i a pagar les costes.  
  
Contra aquesta sentència no es pot interposar cap recurs, ja que és ferma.  
Aquesta és la meua sentència, que pronuncie, mane i firme.»  
  
Diligència: a continuació es publica la sentència. En done fe.  
I atés que la persona demandada, Cinta Rosa Calvo Rico, es troba en parador desconegut, expedisc aquest edicte, a fi que li valga de notificació de forma deguda.  
  
València, 21 de juliol de 2017.- El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 8147, del 11-10-2017 (2017/8504)

Informació pública del Projecte d'instal·lació xarxa de distribució d'aigua a pressió per a regs d'auxili.
----------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8504


Organisme emissor
:   Ajuntament de Requena

Tipus de document
:   Anunci

Informació pública del Projecte d'instal·lació xarxa de distribució d'aigua a pressió per a regs d'auxili. [2017/8504]  
De conformitat amb el que estableix l'article 36 de la Llei 21/2013, de 9 de desembre, d'avaluació ambiental, els articles 20 i 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989 d'impacte ambiental, i la resta de legislació d'aplicació, se sotmet a informació pública, per un termini de 30 dies, la documentació tècnica del projecte i l'estudi d'impacte ambiental del Projecte d'instal·lació xarxa de distribució d'aigua a pressió per a regs d'auxili en terme municipal de Requena, promogut per SAT número 635 CV Regs de La Portera - Campo Arcís.  
  
S'informa el públic dels següents aspectes relacionats amb el procediment d'autorització del projecte:  
a) La concessió de la llicència del present projecte, a l'efecte de la seua execució, correspon a l'Ajuntament de Requena.  
b) El present projecte està subjecte al procediment d'avaluació d'impacte ambiental pel tràmit ordinari per trobar-se inclòs en l'annex I del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
c) L'òrgan competent per a resoldre el procediment d'avaluació d'impacte ambiental és la Direcció General de Medi Natural i d'Avaluació Ambiental.  
d) Els òrgans afectats o dels que pot obtindre's informació en la fase de consultes a les administracions afectades són:  
a) Servei de Gestió d'Espais Naturals Protegits (PORN Cabriol).  
  
b) Servei de Vida Silvestre (espècies prioritàries).  
c) Confederació Hidrogràfica del Xúquer.  
e) Part de l'actuació que es pretén es troba englobada dins del Parc Natural de Las Hoces del Cabriel (dins de la zona d'amortiment).  
  
Cosa que es posa en general coneixement perquè en el termini de 30 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i particulars interessats les al·legacions que estimen convenients. Durant aquest termini els interessats podran examinar el projecte i l'estudi d'impacte ambiental del Projecte d'instal·lació xarxa de distribució d'aigua a pressió per a regs d'auxili en terme municipal de Requena, promogut per SAT número 635CV Regs de La Portera - Campo Arcís, en l'oficina del Departament d'Urbanisme i Medi Ambient de l'Ajuntament de Requena.  
  
Requena, 15 de setembre de 2017.- L'alcalde: Mario Sánchez González.
Diari Oficial de la Generalitat Valenciana


Sumari del DOGV 8201, del 29-12-2017 (2017/10753)

Notificació de la sentència dictada en el procediment ordinari número 1618/2016.
--------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10942


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el procediment ordinari número 1618/2016. [2017/10122]  
De: Josefa Díaz Margalef.  
Procurador: José Alejandro Pérez Perales.  
Contra: José María Alonso Climent, herència jacent.  
Ángel Martínez Lozano, lletrat de l'Administració de justícia del Jutjat de Primera Instància número 17 dels de València, faig saber que en aquest jutjat s'ha disposat la publicació d'aquest acte de comunicació:  
Procediment: procediment ordinari 001618/2016.  
Demandant: Josefa Díaz Margalef.  
Demandat: herència jacent de José María Alonso Climent, acte processal que es publica: sentència 16 de novembre de 2017  
Objecte: notificar.  
Mode i termini d'impugnació: recurs d'apel·lació en el termini de 20 dies hàbils.  
El text íntegre de la resolució que es publica podrà ser consultat i/o obtindre-se'n còpia, en hores d'audiència, en la Secretaria d'aquest jutjat siti a l'avinguda Professor López Piñero, 14-4.ª planta (zona blava).  
  
  
València, 23 de novembre de 2017.- El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 7993, del 06-03-2017 (2017/1598)

Formalització del contracte número 2016-OB019. Renovació de la instal·lació de climatització de l'edifici de la Facultat de Ciències de l'Activitat Física i de l'Esport i de la Facultat de Fisioteràpia del Campus de Blasco Ibáñez.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7993

Data del DOGV
:   06-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/1598


Data del document
:   22-02-2017

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Formalització del contracte número 2016-OB019. Renovació de la instal·lació de climatització de l'edifici de la Facultat de Ciències de l'Activitat Física i de l'Esport i de la Facultat de Fisioteràpia del Campus de Blasco Ibáñez. [2017/1598]  
1. Entitat adjudicadora  
a) Organisme: Universitat de València.  
b) Dependència que tramita l'expedient: Servei de Contractació Administrativa. Obres.  
c) Número d'expedient: 2016 - OB 019.  
d) Adreça d'internet del perfil de contractant:  
http://www.uv.es/contratacion.  
  
2. Objecte del contracte  
a) Tipus de contracte: obres.  
b) Descripció de l'objecte: renovació de la instal·lació de climatització de l'edifici de la Facultat de Ciències de l'Activitat Física i de l'Esport i de la Facultat de Fisioteràpia del Campus de Blasco Ibáñez.  
c) CPV: 45331000-6.  
d) Mitjà de publicació de l'anunci de licitació: Diari Oficial de la Comunitat Valenciana.  
e) Data de publicació de l'anunci de licitació: núm. 7836, de 25 de juliol de 2016.  
  
3. Tramitació i procediment d'adjudicació  
a) Tramitació: ordinària.  
b) Procediment: obert.  
  
4. Valor estimat del contracte  
3.744.117,86 euros.  
  
5. Pressupost base de licitació  
a) Base imposable: 3.120.098,22 euros. IVA (21 %): 655.220,63 euros. Import total: 3.775.318,85 euros.  
  
6. Formalització del contracte  
a) Data d'adjudicació: 13 de gener de 2017.  
b) Data de formalització del contracte: 10 de febrer de 2017.  
c) Contractista: Fulton, SA.  
d) Import d'adjudicació  
Base imposable: 1.857.879,26 euros. IVA (21 %): 390.154,64 euros. Import total: 2.248.033,90 euros.  
e) Avantatges de l'oferta adjudicatària: la proposició presentada per l'empresa adjudicatària ha resultat la més avantatjosa en el seu conjunt per aplicació dels criteris de valoració establits per a l'adjudicació del contracte.  
  
València 22 de febrer de 2017.- El vicerector d'Economia i Infraestructures i Tecnologies de la Informació: Juan Luis Gandía Cabedo.
Diari Oficial de la Generalitat Valenciana


Sumari del DOGV 7961, del 19-01-2017 (2016/10816)

Notificació de la sentència dictada en el procediment ordinari número 1113/2015.
--------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10316


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1113/2015. [2016/10803]  
Procediment ordinari número 001113/2015-H  
De: Abdelkader Hafsi.  
Procuradora: Oliva Crespo García.  
Contra: Khadar Ould Sidi Thaer.  
Procurador/a: -  
  
Jesús Mario Abat Gallego, lletrat de l'Administració de justícia d'aquesta ciutat i partit, faig saber que en el judici a què es fa referència més amunt s'ha dictat la sentència, de data 31 de març de 2016, que té l'encapçalament i la dispositiva que, literalment, són com segueix, en què el demandant, Abdelkader Hafsi, té reconeguda la justícia gratuïta:  
  
«Sentència número 155/2016  
Carolina del Carmen Castillo Martínez, magistrada jutgessa titular del Jutjat de Primera Instància número 4 de Castelló de la Plana i partit, he vist aquestes actuacions de judici ordinari número 1113/2015, promogudes per Abdelkader Hafsi, representat per la procuradora dels tribunals Oliva Crespo García i defensat pel lletrat José Enrique Roig Salvador, contra El Khadar Ould Sidi Thaer (en rebel·lia).  
  
Dispositiva  
1. Estime de forma íntegra la demanda interposada per Abdelkader Hafsi.  
2. Condemne El Khadar Ould Sidi Thaer a abonar a l'actor la quantitat de 15.900 euros (quinze mil nou-cents euros), més els interessos legals.  
3. Pertoca la imposició expressa de les costes causades en aquesta instància a la part demandada.»  
  
Atés que es desconeix el domicili o la residència actuals de l'entitat demandada, Khadar Ould Sidi Thaer, de conformitat amb el que disposa l'article 497 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de l'esmentada sentència.  
  
Castelló de la Plana, 23 de novembre de 2016.- El lletrat de l'Administració de justícia: Jesús Mario Abat Gallego.
Diari Oficial de la Generalitat Valenciana


Sumari del DOGV 8187, del 11-12-2017 (2017/10222)

Notificació de la sentència dictada en el judici verbal número 829/2011.
------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10818


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el judici verbal número 829/2011. [2017/10424]  
De: Comunitat de Propietaris Residencial Al Andalus I.  
Procurador: José Luis Vera Saura.  
Contra: Gary Lee Clarke i Kimberle Joanne Clarke.  
Procurador/a: -  
En aquest procediment de judici verbal número 829/2811 seguit a instàncies de la Comunitat de Propietaris Residencial Al Andalus I contra Gary Lee Clarke i Kimberley Joanne Clarke s'ha dictat la sentència, que literalment diu el següent:  
Notifiqueu aquesta sentència a les parts i feu-los saber que en contra es pot interposar recurs d'apel·lació en 20 dies davant d'aquest jutjat, per a l'Audiència Provincial. Per a interposar el recurs caldrà la constitució d??un dipòsit de 50 euros, sense aquest requisit no serà admés a tràmit. El dipòsit es constituirà consignant el dit import en el compte de depòsits i consignacions del Jutjat. (DA 15a LOPJ)  
  
I atés que els demandats , Gary Lee Clarke i Kimberley Joanne Clarke, es troben en parador ignorat, expedisc aquest edicte a fi que li valga de notificació de forma deguda.  
  
Orihuela, 10 d'octubre de 2017.- La lletrada de l'Administració de justícia: Ana Isabel Maldonado Ballester.
Diari Oficial de la Generalitat Valenciana


Sumari del DOGV 8164, del 07-11-2017 (2017/8698)

Notificació de la interlocutòria dictada en el procediment d'acolliment número 1162/2015.
-----------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8698


Organisme emissor
:   Jutjat de Primera Instància Número 24 de València

Tipus de document
:   Anunci

Notificació de la interlocutòria dictada en el procediment d'acolliment número 1162/2015. [2017/8698]  
De: Generalitat Valenciana.  
Contra: Sara Iriarte Hernández.  
José Esteban Briz Recio, lletrat de l'Administració de justícia del Jutjat de Primera Instància número 24 de València, notifique a Esther Hernández Iniesta, que a través de la interlocutòria dictada en aquest jutjat el 10 d'octubre de 2016, s'ha disposat l'acolliment de la seua filla menor, nascuda a València el 2 de març de 2000.  
Cosa que es notifica mitjançant edicte, atés que es desconeix el domicili de la senyora Hernández Iniesta, tot indicant-li que contra la resolució dictada es pot interposar recurs d'apel·lació, en el termini de 20 dies davant d'aquest jutjat i per a l'Audiència Provincial de València.  
  
València, 29 de setembre de 2017.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8187, del 11-12-2017 (2017/10255)

Notificació de la sentència dictada en el procediment de modificació de mesures número 546/2014.
------------------------------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10106


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 546/2014. [2017/10554]  
De: Víctor Joaquín González Ripoll.  
Procurador: Fernando Breva González.  
Contra: Paola Andrea Marín Moreno.  
Pedro Moya Donate, lletrat de l'Administració de justícia, certifique que en aquest procediment de modificació de mesures seguit a instàncies de Víctor Joaquín González Ripoll contra Paola Andrea Marín Moreno s'ha dictat la sentència que té l'encapçalament i dispositiva com segueix:  
  
«Sentència número 515/2017  
Castelló de la Plana, 7 de novembre de 2017.  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist aquestes actuacions de modificació de mesures número 546/2014, que dimanen del procediment de divorci número 781/2011, promogudes per Víctor Joaquín González Ripoll, representat pel procurador senyor Breva González i defés per la lletrada senyora Muñoz Sánchez, contra Paola Andrea Marín Moreno, en rebel·lia, en les quals ha sigut part el Ministeri Fiscal.  
Dispositiva  
Estime parcialment la demanda de modificació de mesures formulada pel procurador senyor Breva González en nom i representació de Víctor Joaquín González Ripoll contra Paola Andrea Marín Moreno i modifique les mesures establides en el procediment de divorci número 781/2011, en el sentit de reduir l'import de la pensió d'aliments de la filla comuna, A., a 100 euros mensuals, pagadors i actualitzables d'acord amb el que estableix el conveni regulador del divorci.  
  
Tot això sense efectuar expressa imposició a costes a cap dels litigants.  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme.»  
Atés que la demandada, Paola Andrea Marín Moreno, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 14 de novembre de 2017.- El lletrat de l'Administració de justícia: Pedro Moya Donate.